Protokoll fra Årsmøtet i
Norges Eiendomsmeglerforbund
på Clarion Hotel The Edge i Tromsø, 26. mai 2016

Torsdag 26. mai 2016 ble det holdt ordinært årsmøte i Norges Eiendomsmeglerforbund på Clarion Hotel The Edge i Tromsø.

Gunnar Krogsveen ble valgt som ordstyrer.

Det fremkom ingen innvendinger til innkallingen, og denne ble godkjent.

Morten Müller, Siren Rundhovde, Kåre Mæland og Birgitte Dalsøren ble valgt til tellekorps.

Sigrunn U. Stangeland, Øivind A. Tandberg og Gustav J. Sædberg ble valgt til redaksjonskomité.

Bjørn Vidar Lazar Braathen og Anne Horn-Hanssen ble valgt til å undertegne protokollen.

Årsmøtet godkjente uten innsigelser at medlemmer som ikke var delegater og inviterte gjester kunne være tilstede under årsmøtet.

Årsmøtet ble deretter erklært for lovlig satt med 98, av 103 mulige, stemmeberettigede til stede. Simpelt flertall krever 49 stemmer og 65 stemmer gir kvalifisert flertall.

|  |  |
| --- | --- |
|  | **Styret** |
| *1* | Tormod Boldvik |
| *2* | Kurt F. Buck |
| *3* | Ingrid E. Svendsen |
| *4* | Erik Netskar |
| *5* | Sabine J. Bartler |
| *6* | Randi H. Hollingen |
|  |  |
|  | **Hedmark og Oppland Eiendomsmeglerforening** |
| *1* | Espen Strøm |
| *2* | Elisabeth Hjelle |
| *3* | Kjersti Anette Berg |
| *4* | Øyvind Horten |
| *5* | Inger Helene Simensen |
| *6* | Terje Hauan |
|  |  |
|  | **Møre og Romsdal Eiendomsmeglerforening** |
| *1* | Julianne Sørheim |
| *2* | Hanne Knotten |
| *3* | Espen Skarbø |
| *4* | Arild Berentzen |
| *5* | Peder Normann Raknes |
|  |  |
|  |  |
|  | **Nord-Norge Eiendomsmeglerforening** |
| *1* | Noel Pedersen |
| *2* | Jørgen Sjøhagen |
| *3* | Sirianne Voie Brockmann |
| *4* | Ruth Nordstrøm |
| *5* | Berthe Efraimsen |
| *6* | Elin Edblad |
|  |  |
|  | **Oslo og Akershus Eiendomsmeglerforening** |
| *1* | Anders J. Langtind |
| *2* | Bjørn Vidar Lazar Braathen |
| *3* | Anders Foss |
| *4* | Petter Mamen-Lund |
| *5* | Kjetil Auensen |
| *6* | Birgitte Dalsøren |
| *7* | Haakon Landmark-Høyvik |
| *8* | Kjell M. Solli |
| *9* | Terje Tinholt |
| *10* | Hanne Rønningen |
| *11* | Gunnar Krogsveen |
| *12* | Øivind Andreas Tandberg |
| *13* | Karsten Onsrud |
| *14* | Odd Inge Olsen |
| *15* | Trine Dahl |
| *16* | Petter Birkrem |
| *17* | Per Håvard Sørbøen |
| *18* | Beate Kristin Jopke Desmot |
| *19* | Anne Horn-Hanssen |
| *20* | Christine Røthe |
| *21* | Erik Hofland |
| *22* | Carine Strøno Andreassen |
| *23* | Vigdis Thomassen |
| *24* | Ingvild Aas |
| *25* | Christian Foss |
| *26* | Reid Henriksen |
|  |  |
|  | **Rogaland Eiendomsmeglerforening** |
| *1* | Bård Birkeland |
| *2* | Stian Miljeteig |
| *3* | Marie Brunes |
| *4* | Kåre Mæland |
| *5* | Tormod Roth |
| *6* | Merete Gustavson |
| *7* | Kristine Ree Espedal |
| *8* | Sigrunn Stangeland |
| *9* | Monica Mørk Vikse |
|  |  |
|  | **Sørlandet Eiendomsmeglerforening** |
| *1* | Camilla Stenberg Rimestad |
| *2* | Gustav Sædberg |
| *3* | Jill Stene |
| *4* | Line Ericha Strandli |
| *5* | Daniel Hellenes |
| *6* | Eivind Hubert Skajaa |
| *7* | Alexander Minde |
|  | **Telemark, Vestfold og Buskerud Eiendomsmeglerforening** |
| *1* | Morten Askjem Olafsen |
| *2* | Per Arne Helland |
| *3* | Elisabeth Egeland |
| *4* | Tore Dahl |
| *5* | Christian Haatuft |
| *6* | Håvard Tandberg |
| *7* | Rune Bergheim |
| *8* | Eva Lisa Torkildsen |
| *9* | Kari-Anne Haugan |
|  |  |
|  | **Trøndelag Eiendomsmeglerforening** |
| *1* | Linda Husby |
| *2* | Trine Aschim |
| *3* | Elisabeth Maudal Leth-Olsen |
| *4* | Kirsti Næss Olsen |
| *5* | Morten Müller |
| *6* | Erlenn Stavnås Ingebrigtsen |
| *7* | Mari Janne Indreråk |
| *8* | Per Ø. Nylander |
|  |  |
|  | **Vestlandet Eiendomsmeglerforening** |
| *1* | Svein Bergum |
| *2* | Jard Berg |
| *3* | Sivert Severinsen |
| *4* | Marcel Loftås |
| *5* | Marit Parmann |
| *6* | Siren Rundhovde |
| *7* | Petter Grevstad Theodorsen |
| *8* | Lars Albertsen |
| *9* | Are Fotland |
| *10* | Marthe Brenden |
|  |  |
|  | **Østfold Eiendomsmeglerforening** |
| *1* | Amund Tvete Hermansen |
| *2* | Jens August Larsen |
| *3* | Martin Stangeland |
| *4* | Hans Ricard Huse |
| *5* | Anne Mette Kløfsrud |
| *6* | Tone Ekeland |

#

# Sak 1: Årsberetning fra styret for perioden 2014 - 2016

Beretningen ble gjennomgått punkt for punkt.

*Årsberetningen ble enstemmig vedtatt som styrets årsberetning for 2014 - 2016.*

# Sak 2: Regnskap for 2014 og 2015

Regnskapene med revisors beretning ble gjennomgått og kommentert av administrerende direktør.

*Årsregnskapene for 2014 og 2015 ble enstemmig vedtatt.*

# Sak 3: Fastsettelse av styrets godtgjørelse

Styret hadde ikke foreslått noen endringer i honoraret til styrets medlemmer for styreperioden 2016 – 2018:

Styrets leder kr 450 000.-

Styrets nestleder kr 110 000.-

Øvrige styremedlemmer kr 60 000.-

I tillegg møtegodtgjørelse for styremedlemmer og varamedlemmer med kr 1 000.- per møte.

*Styrets godtgjørelse ble enstemmig vedtatt.*

# Sak 4: Kontingent for 2017 og 2018

Styret hadde foreslått kun en mindre justering i kontingenten for medlemmer i kategori III, ellers uendret i forhold til forrige periode. Forslaget til kontingent for 2017 og 2018:

Medlemmer kategori I og II (yrkesaktive) kr 600.- (uendret)

Medlemmer kategori III (passive) kr 600.- (opp fra kr 550.-)

Medlemmer kategori IV (æresmedlemmer) kr 0.- (uendret)

Studenttilknyttede (fra 01.09. – 31.08) kr 400.- (uendret)

*Styrets forslag om kontingent for 2017 og 2018 ble enstemmig vedtatt.*

# Sak 5: Budsjett

De fremlagte forslag til revidert budsjett for 2016 samt budsjett for 2017 og 2018 ble gjennomgått av administrerende direktør.

*Budsjettene ble enstemmig vedtatt.*

**Sak 6 a): Styrets forslag nr. 1 – endringer i lover for Norges Eiendomsmeglerforbund**

Styret i Norges Eiendomsmeglerforbund hadde gjennomgått lovene og foreslått noen mindre justeringer markert i teksten under. Styreleder kommenterte forslagene til endringer:

***§ 6. Kontingent. Annet avsnitt***

Årlig kontingent fastsettes av landsmøtet og gjelder for de derpå følgende to kalenderår.

~~Kontingenten forfaller til betaling 1. februar hvert år.~~

***§ 7. Utmelding. Jf. § 8 b) – omstrukturering av paragrafen for å bedre forståelsen av innholdet***

Utmelding skjer skriftlig til NEFs sekretariat/Forbundsstyret innen årets utgang. Man er medlemsforpliktet til utgangen av det kalenderår i hvilket utmeldingen finner sted. **Manglende betaling er ikke å anse som utmelding.**

Styret kan ekskludere eller suspendere et medlem når man finner at dette medlem skader Forbundet. Eksklusjon kan innankes for landsmøtet. **Et ekskludert medlem kan søke om nytt medlemskap etter 5 år.** Medlemmet har intet krav på noen del av Forbundets mulige formue når medlemskapet opphører.

Landsmøtet kan avgjøre eksklusjon av lokalforeninger. For slike beslutninger kreves minst 2/3 flertall. ~~Medlemmet har intet krav på noen del av Forbundets mulige formue når medlemskapet opphører.~~

***§ 8. Etisk Nemnd / Sanksjoner.***

1. Etisk Nemnd

Norges Eiendomsmeglerforbunds Etiske Nemnd skal bestå av 3 medlemmer i NEF som velges av NEFs landsmøte for 2 år av gangen. ~~Landsmøtet utpeker Leder av Nemnda.~~

Nemnda kan behandle skriftlig klage mottatt fra Styret, lokalforening eller medlemmer for øvrig. **I tillegg kan Nemnda, uten klage, ta opp til vurdering konkrete saker vedrørende medlemmer som Nemnda er blitt gjort kjent med og som Nemnda etter nærmere vurdering anser for å kunne skade bransjens omdømme.**……….
**I saker der Reklamasjonsnemnda for Eiendomsmeglingstjenester (RfE) konkluderer med at innklagede har opptrådt i strid med god meglerskikk kan Etisk Nemnd automatisk vurdere saken uten klage.**

……….

***§ 8. Etisk Nemnd / Sanksjoner. Jf. også § 7 (se over)***

1. Styret

Styret kan **på bakgrunn av innstilling fra Nemnda** innrapportere, politianmelde, ekskludere eller suspendere et medlem når man finner at dette skader Forbundet eller bransjen. Eksklusjon krever ¾ flertall. ~~Medlemmet har intet krav på noen del av Forbundets mulige formue når medlemskapet opphører. Et ekskludert medlem kan søke om nytt medlemskap etter 5 år. Styret kan sette som vilkår for nytt medlemskap at det gjennomføres nærmere angitt etterutdanning.~~

***§ 12. Tillitsmenn og valg. Sjette ledd – valg til Etisk Nemnd***

Landsmøtet velger for 2 år av gangen **leder og** ~~3~~2 medlemmer **samt** 3 varamedlemmer blant NEFs medlemmer til Norges Eiendomsmeglerforbunds Etiske Nemnd, hvorav ………

***§ 13. Styret. Første ledd nr. 6***

Eventuelt ansette **administrerende** direktør eller lønnet sekretær og bestemme lønnen.

 ***§ 15. Daglig ledelse. Første ledd***

Forbundets ledelse foreståes av styrelederen og den ansatte **administrerende** direktør – som sammen forplikter Forbundet.

***§ 16. Forbundets midler***

Forbundets midler skal være trygt plassert i bank eller annen finansinstitusjon og disponeres av **administrerende** direktør~~en~~ etter fullmakt **fra styret.**

*Forslaget ble enstemmig vedtatt.*

**Sak 6 b): Styrets forslag nr. 2 - Endringer i Mønstervedtekter for lokalforeninger tilknyttet Norges Eiendomsmeglerforbund**

I tilknytning til forslaget om endringer i NEFs lover og et ønske om å engasjere lokalforeningene mer, hadde styret foreslått noen mindre endringer. Administrerende direktør kommenterte endringsforslaget.

***§ 5. Kontingent.***

***Første ledd:***

Kontingent fastsettes av årsmøtet i lokalforeningen~~. Og forfaller til betaling senest 1. april hvert år.~~

***Femte ledd:***

Dersom et medlem blir strøket i NEFs medlemsregister ~~på grunn av manglende betaling av kontingent til forbundet eller avgift til NEFs Servicekontor~~, opphører også automatisk medlemskapet i lokalforeningen……..

***§ 8. Årsmøtet. Fjerde ledd nytt punkt nr. 5.***

**5. Lokalforeningens forslag på kandidater til tillitsverv i NEF (i Landsmøteårene)**

~~5.~~**6.** Valg

*Forslaget ble enstemmig vedtatt.*

**Sak 7: Forslag fra Megler MNEF Terje Tinholt**

Terje Tinholt presenterte sitt forslag for landsmøtet: Meglerrollen i sentrum – utvikling for fremtiden.

Styreleder kommenterte forslaget med styrets innstilling:

«Styret foreslår at det nedsettes et utvalg for å vurdere forslaget i et mulighetsperspektiv. Utvalget bør utrede ulike alternativer, konsekvenser og eventuell gjennomføring – med frist til utgangen av 2016.»

Marit Parmann stilte spørsmål ved hvem som skal oppnevne utvalget.

Styreleder besvarte dette med at det vil være det nye styret i NEF, og at de som er interessert i å delta i utvalget kan melde sin interesse til Elisabet Gusgaard Dahl i NEFs sekretariat snarest mulig.

*Forslaget ble enstemmig vedtatt i tråd med styrets innstilling.*

 **Sak 8: Forslag fra Eiendomsmegler MNEF Tormod Roth**

Tormod Roth presenterte sitt forslag for landsmøtet om at NEF skal jobbe for at overgangsmeglere skal kunne bli fagansvarlige på lik linje med eiendomsmeglere.

Styreleder kommenterte forslaget med styrets innstilling, før landsmøtet drøftet forslaget. Mange ulike synspunkter fremkom både for og i mot forslaget. Styret i NEF samsnakket litt og kom tilbake med et nytt forslag til landsmøtet:

*«NEF skal jobbe for at overgangsmeglerne kan være fagansvarlige på lik linje som eiendomsmeglere.*

*NEF skal samtidig arbeide for at det stilles krav om et gjennomført fagansvarligkurs, og at det generelt stilles større krav til egnethet for fagansvarlige.»*

Tormod Roth stilte seg bak styrets forslag og det ble stemt over dette.

*Forslaget ble vedtatt mot 18 stemmer.*

**Sak 9: Mål for Norges Eiendomsmeglerforbund perioden 2016 - 2018**

Styreleder orienterte innledningsvis om formen på styrets forslag til nytt måldokument.

Styremedlemmene orienterte deretter fortløpende om de ulike forslag til mål for NEF i kommende styreperiode:

**Visjon:**

NEF skal arbeide for en økt anerkjennelse av medlemmenes bidrag til trygg bolighandel slik at MNEF fremstår som et verdifullt mestermerke.

Bruk av mellommann skal være foretrukket ved kjøp, salg og utleie av fast eiendom.

Til visjonen kom det innspill fra Hans Richard Huse om at **«mellommann»** bør byttes ut med **«eiendomsmegler»**. Ingen delegater hadde noen innsigelser til dette.

**Mål:**NEF sitt mål er å styrke medlemmenes rolle ved kjøp, salg og utleie av fast eiendom i Norge.

NEF skal kontinuerlig arbeide for en eiendomsmeglerbransje som har høy faglig standard, god yrkesetikk og som er tilpasningsdyktig til et marked som endres.

Videre skal NEF arbeide for forutsigbare og gode rammevilkår for medlemmene sine.

**Meglerrollen:**

* NEF skal arbeide for å sikre best mulig rammevilkår for medlemmene.
* NEF skal arbeide for at medlemmenes rådgiverrolle utvikles og blir mer fremtredende.
* NEF skal kontinuerlig arbeide for å synliggjøre eiendomsmeglerens kompetanse og rolle ved kjøp, salg og utleie av eiendom i Norge.

Til dette punktet kom Anders Foss med et innspill om at det bør være større fokus på den frie eiendomsmegleren sin rolle, og han kom med et forslag om en mindre tilføyelse på dette punkt. Landsmøtet drøftet endringsforslaget og det ble enighet om følgende nye tekst:

* **NEF skal kontinuerlig arbeide for å synliggjøre eiendomsmeglerens kompetanse og den frie og uavhengige rolle ved kjøp, salg og utleie av eiendom i Norge.**
* NEF skal arbeide for justering av lovverk knyttet til dokumentasjon av budrunden og minste akseptfrist for bud. Herunder erstatte formidlingsforbud, med andre virkemidler, slik at eiendomsmegler kan operere som den rådgiver/mellommann forbrukerne har behov for.
* NEF skal fortsette å arbeide for at oppgjørsfunksjonen opprettholdes i eiendomsmeglerforetakene.
* NEF skal være engasjert og bidra til å synligjøre medlemmenes kompetanse og medlemmenes bidrag til trygg bolighandel.
* NEF skal bidra til at medlemmene opptrer etisk og i samsvar med god meglerskikk.
* NEF skal kontinuerlig arbeide for forsvarlige rammevilkår for nyutdannede ved å bevisstgjøre de ansvarlige meglerne og arbeidsgiverne deres lovbestemte ansvar for den ansatte i fullmektigperioden.

**Utdanning:**

* NEF skal kontinuerlig arbeide for best mulig studiekvalitet ved de ulike studiestedene som tilbyr eiendomsmeglerutdanning.
* NEF skal arbeide for at det innføres en obligatorisk praksisperiode i studiet, slik at de nyutdannede får bedre forståelse for hva som venter dem i arbeidsmarkedet.
* NEF skal tilby kurs som gir medlemmene et kompetansefortrinn i markedet.
* NEF skal involvere studentene i forbundets arbeid og møte dem regelmessig i kontaktmøter med studiestedene og på egne studentarrangementer.
* NEF skal tilby studenttilknytning på attraktive vilkår for å trekke studentene til forbundet og motivere til fullverdig medlemskap etter endt studium.
* NEF skal kommunisere aktivt med studentene gjennom sosiale medier, egne grupper og nettsider.

**Teknologi:**

* NEF skal være forandringsvillig og åpen for nye ideer og initiativ hvor meglerrollen ivaretas i takt med den teknologiske utviklingen.
* NEF skal arbeide for å sikre at ny teknologi ivaretar forbrukernes og eiendomsmeglernes plikter og rettigheter i bolighandelen, og på den måten sikrer den trygge bolighandelen.
* NEF skal arbeide for at bransjen ivaretar eierskap til utvikling av ny teknologi.
* NEF skal arbeide for at det skal bli mulig å dokumentere budgivning med telefonlogg.

**Kommunikasjon:**

* NEF skal opptre utad med tydelighet og integritet, og bidra til økt forståelse og respekt for medlemmenes rolle og faglige kompetanse.
* NEF skal engasjere sine medlemmer gjennom god kommunikasjon om hvilket arbeid som gjøres for å ivareta medlemmenes interesser.
* Sosiale medier og andre digitale kommunikasjonsplattformer skal tas i bruk og utvikles. Medlemskommunikasjonen skal optimaliseres slik at nok informasjon når medlemmene på en effektiv måte.

**Trygg bolighandel:**

* NEF skal arbeide for at bolighandelenfremstår tryggere ved bruk av eiendomsmegler.
* NEF skal fortsette arbeidet for økt kvalitet på teknisk tilstandsanalyse, og at dette benyttes i større grad.
* NEF skal påpeke svakheter i lovregulering og organisering av bolighandelen, slik at positive endringer iverksettes.
* NEF skal kontinuerlig arbeide for å sikre forbrukerne en trygg bolighandel.

**Politikk / Samfunnsansvar:**

* NEF skal arbeide for at eiendomsmarkedet og samfunnet for øvrig verdsetter og etterspør eiendomsmeglernes kompetanse og tjenester.
* NEF skal engasjere seg i samfunnsdebatten på en måte som fremmer bransjens omdømme.
* NEF skal arbeide for å bevare den norske boligmodellen med et sosialt bærekraftig boligmarked.
* NEF skal arbeide for tilstrekkelig boligbygging.
* NEF skal arbeide for et forutsigbart og langsiktig skatteregime for eiendom.
* NEF skal arbeide for lovreguleringer som tjener både medlemmene og forbrukerne.
* NEF skal engasjere seg i samfunnsdebatter rundt eiendomsmarkedet og boligpolitikk der det fremmer medlemmene.
* NEF søker samarbeid internt i bransjen og mot andre aktører der det er i medlemmenes interesse.

*Styrets forslag til NEFs mål 2016 – 2018 ble enstemmig vedtatt med de to nevnte endringer, under Visjon og Meglerrollen.*

**Sak 10: Valg**

Karsten Onsrud, leder av Valgkomitéen, redegjorde for valgkomitéens arbeid og fremmet forslag om følgende representanter, som alle fikk presentere seg for landsmøtet:

**Styret i Norges Eiendomsmeglerforbund:**

Styreleder for 2 år:

Kurt F. Buck, Bergen ny

Nestleder for 2 år:

Anders J. Langtind, Oslo ny

Styremedlem for 2 år:

Randi H. Hollingen, Molde gjenvalg

Line Rollve Røstad, Oslo ny

Jard Berg, Bergen ny

Erlenn Stavnås Ingebrigtsen, Trondheim ny

2 varamedlemmer til styret for 2 år:

Petter Mamen-Lund, Asker ny

Thomas Heimdal, Lillehammer ny

Valgkomitéens leder orienterte deretter om at han var kjent med at OAEF ved leder Anders Langtind ville komme med et alternativt forslag, og han ga ordet til Langtind.

Anders Langtind presenterte deretter OAEFs alternative forslag på nytt styre i NEF, hvor de nye kandidatene her også fikk presentere seg for landsmøtet:

Styreleder for 2 år:

Kurt F. Buck, Bergen ny

Nestleder for 2 år:

Anders J. Langtind, Oslo ny

Styremedlem for 2 år:

Randi H. Hollingen, Molde gjenvalg

Sabine J. Bartler, Oslo gjenvalg

Bård Birkeland, Stavanger ny

Erlenn Stavnås Ingebrigtsen, Trondheim ny

2 varamedlemmer til styret for 2 år:

Petter Mamen-Lund, Asker ny

Marthe Brenden, Bergen ny

Deretter ba Kjell Magne Solli om ordet og kom med et tredje forslag på nytt styre:

Styreleder for 2 år:

Kurt F. Buck, Bergen ny

Nestleder for 2 år:

Anders J. Langtind, Oslo ny

Styremedlem for 2 år:

Marthe Brenden, Bergen ny

Sabine J. Bartler, Oslo gjenvalg

Bård Birkeland, Stavanger ny

Erlenn Stavnås Ingebrigtsen, Trondheim ny

2 varamedlemmer til styret for 2 år:

Kjell Magne Solli, Oslo ny

Ruth Nordstrøm, Tromsø ny

Anders Foss ba om ordet og stilte den foreslåtte nye styreleder spørsmål om tanker knyttet til NEFs politikk og organisering, meglerens frie og uavhengige rolle samt rollen NEFs Forbrukerrådgiver for bolighandelen har. Foss avsluttet sitt innlegg med å fremholde at en bør beholde Sabine Bartler i styret da hun er næringsmegler.

Kurt F. Buck besvarte kort spørsmålene fra Anders Foss, før en gikk over til valg.

Valgkomitéens leder tok igjen ordet og styreleder Kurt F. Buck og nestleder Anders J. Langtind ble begge valgt på akklamasjon.

Deretter ble det skriftlig avstemming med de foreliggende forslag mot hverandre.

Randi Hollingen mot Marthe Brenden, hvor Marthe fikk flest stemmer.

Line Rollve Røstad mot Sabine J. Bartler, hvor Sabine fikk flest stemmer.

Deretter skulle det stemmes over Jard Berg mot Bård Birkeland.

Her tok Peder N. Raknes ordet og fremmet Randi Hollingen inn som en kandidat på denne plassen. Jard trakk seg så grunnet den vestlandsdominansen en allerede hadde fått i styret Det ble stemt over Bård Birkeland mot Randi Hollingen. Randi fikk flest stemmer.

På siste styreplass sto nå Erlenn S. Ingebrigtsen alene, men nå tok Tormod Roth ordet og fremmet Bård Birkeland inn som en kandidat til denne plassen. Det ble stemt over Erlenn mot Bård og Bård fikk flest stemmer.

Til varaplassene til styret var det nå fire kandidater: Petter Mamen-Lund, Thomas Heimdal, Kjell Magne Solli og Ruth Nordstrøm. Per Nylander fremmet nå i tillegg Erlenn S. Ingebrigtsen inn som en tilleggskandidat til varaplass.

Landsmøtet ble bedt om å skrive to av navnene til disse fem kandidatene på lappen. Ved opptelling fikk Erlenn og Petter flest stemmer.

*Det nye styret i NEF ble da slik:*

*Styreleder for 2 år:*

*Kurt F. Buck, Bergen ny*

*Nestleder for 2 år:*

*Anders J. Langtind, Oslo ny*

*Styremedlem for 2 år:*

*Marthe Brenden, Bergen ny*

*Sabine J. Bartler, Oslo gjenvalg*

*Randi H. Hollingen, Molde gjenvalg*

*Bård Birkeland, Stavanger ny*

*2 varamedlemmer til styret for 2 år:*

*Erlenn Stavnås Ingebrigtsen, Trondheim ny*

*Petter Mamen-Lund, Asker ny*

**Norges Eiendomsmeglerforbunds Etiske Nemnd:**

Leder for 2 år:

Sigrunn U. Stangeland, Jæren gjenvalg

Nestleder for 2 år:

Paul Henning Fjeldheim, Oslo gjenvalg

Medlem for 2 år:

Gustav J. Sædberg, Kristiansand gjenvalg

3 varamedlemmer for 2 år:

1. Magne Blindheim, Oslo gjenvalg
2. Mette Skavnes, Kristiansund gjenvalg
3. Gunvor Lien Nyhus, Hamar gjenvalg

*Valgkomitéens forslag ble enstemmig vedtatt.*

**Revisorer for Norges Eiendomsmeglerforbund:**

2 revisorer for 2 år:

Øivind Andreas Tandberg, Oslo gjenvalg

Per Ingar Skogseth, Romerike gjenvalg

Vararevisor for 2 år:

Nils Christian Lütcken, Fornebu gjenvalg

*Valgkomitéens forslag ble enstemmig vedtatt.*

**Valgkomité for Norges Eiendomsmeglerforbund:**

Styret i NEF fremmet for landsmøtet slik forslag på valgkomité:

Leder for 2 år:

Tormod Boldvik, Drammen ny

Medlem av valgkomitéen for 2 år:

Noel Pedersen, Tromsø ny

Ingrid E. Svendsen, Kristiansand ny

Varamedlem til valgkomitéen for 2 år:

Erik Netskar, Oslo ny

*Styrets forslag til ny valgkomité ble enstemmig vedtatt.*

**Sak 11: Beretningene for årene 2014 og 2015**

Beretninger fra NEFs lokalforeninger, NEU og FFN, som var tilgjengeliggjort for medlemmene på NEFs ekstranettsider under [www.nef.no](http://www.nef.no), ble tatt til etterretning.

###### Oslo, 5. juli 2016

Bjørn Vidar Lazar Braathen Anne Horn-Hanssen